**PRVA OBRAVNAVA KRŠITVE PACIENTOVIH PRAVIC**

1. **OSEBA, PRISTOJNA ZA PRVO OBRAVNAVO KRŠITVE PACIENTOVIH PRAVIC**
* ime in priimek: **Zdenka Kralj**
* telefonska številka: **07 3916 117**
* kraj, kjer se vloži zahteva: pravna služba na upravi Splošne bolnišnice Novo mesto
* čas sprejemanja zahtev: od ponedeljka do petka od 8.00 do 14.00 ure
* podatki o načinu vložitve prve zahteve:

Prvo zahtevo za obravnavo kršitve pacientovih pravic lahko podate **ustno na zapisnik** ali **pisno pri pristojni osebi**.

Zahteva za prvo obravnavo mora vsebovati naslednje podatke: osebno ime, naslov, kontaktne podatke pacienta, opis domnevne kršitve, podatke o udeleženih zdravstvenih delavcih oziroma sodelavcih, čas in kraj domnevne kršitve, morebitne posledice domnevne kršitve ter morebitni predlog za rešitev sporne zadeve.

Anonimnih, žaljivih ali prepoznih zahtev pristojna oseba ne obravnava.

Prvo zahtevo zaradi **domnevno neustreznega odnosa** zdravstvenih delavcev oz. zdravstvenih sodelavcev lahko vložite najpozneje **v 15 dneh od domnevne kršitve**.

Prvo zahtevo zaradi **domnevno neustreznega ravnanja** zdravstvenih delavcev oz. zdravstvenih sodelavcev pri nudenju zdravstvene obravnave lahko vložite **najpozneje v 30 dneh po končani zdravstveni obravnavi.**

Če ste za kršitev izvedeli kasneje oz. so se posledice kršitve pokazale kasneje, lahko prvo zahtevo vložite **najkasneje v treh mesecih** po poteku zgoraj navedenih rokov.

1. **ZASTOPNICA PACIENTOVIH PRAVIC ZA NOVO MESTO**

**Marjeta Vesel Valentinčič**

**Lokacija:** Nacionalni inštitut za javno zdravje, Območna enota Novo mesto, Muzejska ulica 5, 8000 Novo mesto

**Telefonska številka:** **07 3934 313**

**E-mail:** marjeta.vesel-valentincic.ext@gov.si

**Uradne ure zastopnice:**

* ponedeljek med 10.00 in 13.00 uro (po telefonu),
* sreda med 11.00 in 19.00 uro (v pisarni oz. po telefonu) ter
* četrtek med 14.00 in 18.00 uro (po telefonu).

**Naročanje po telefonu** na telefonski številki **07 3934 313**:

* od ponedeljka do petka med 8.00 in 12.00 uro.

Novo mesto, 24. 7. 2025

 doc. dr. Milena Kramar Zupan

 Direktorica